Avis: Russland utestenges fra Paralympics: – Norge støtter avgjørelsen
– Hvis det ender med dette, har nok IPC gode grunner til å slå så hardt ned på russerne. Vi støtter IPC, uansett utfall, sier Cato Zahl Pedersen, leder for den norske paralympics-troppen, til VG. Så du denne? OL-vinner Harting om Bach: - Avskyr denne personen mer enn noensinne– IPC skal gjøre det Den internasjonale olympiske komité (IOC) ikke har gjort i OL – den skal utestenge alle russiske utøvere fra lekene, skriver den engelske avisen lørdag. Avgjørelsen kommer som følge av den russiske dopingskandalen, der McLaren-rapporten avslørte omfattende doping i statlig regi i Sotsji-OL. – Russland er en av de aller største nasjonene i paralympics. En utestengelse vil gi store utslag i øvelsene, de har mange medaljekandidater. På stående fot kommer jeg ikke på noen russere, og grener, som er klare medaljekonkurrenter med noen av våre norske utøvere, forteller Zahl Pedersen. – Hvorfor tror du IPC ønsker å gå hardere ut enn det IOC gjorde mot Russland? – Det blir jo bare spekulasjoner fra meg. Men det betyr vel at regmiet deres ikke fungerer, det er bekymringsfullt. Hvis man ender med å utestenge dem vil det være et viktig signal. – Antidopingarbeidet står sterkt også i paralympics, vi har mange tester og må få bort jukserne så tidlig som mulig, sier han. Paralympics arrangeres fra 7. til 18. september.
Den internasjonale paralympiske komité (IPC) kommer til å utestenge alle russiske utøvere fra det kommende Paralympics i Rio de Janeiro, ifølge The Guardian. Avgjørelsen støttes av Cato Zahl Pedersen.